text: 591: Ramadaana keessa jaartii dhungachuufi itti maxxananii ciisuun akkami?
text: #000003
text: Gaafii: Anaafi jaartiin tiyya, gaaf tokko Ramadaana keessa walitti maxxannee waliin rafne. Garuu walitti hin qananiine. Nu lachuu waatu nurraa bahe. Soommanni keenya sun akkam taha?
text: #000004
text: Deebisaa: Yaa gabricha Rabbii; namni waan shari’aan irraa dhoorkitu cinaa deddeemu, yoo itti deddeebii guddise waan san numa itti seena.
text: #000005
text: Ilma namaa tahee kan fedhinnaa foonii hin qabne hin jiru. Keeysaahuu baatii soommanaa keessa jaartii ofii wajji walitti maxxananii ciisuun gama waan biroo si geeysuu dandaha. Baatii Ramadaanaa keeysa osoo soommanaan jirtu jaartii teetti maxxantee ciisuun haraamii miti. garuu gama waan biroo si harkisa.
text: #000006
text: Rasuulli (SAW) baatii Ramadaanaa keeysa warra isaa irraa hin fagaatan. Akkuma haati teenya Aaishaan (RA) jette, “Nabiin (SAW) baatii Ramadaanaa keeysa warra isaa ni dhungata. Isin garuu akka isaatii miti. if qabuu hin dandeeysan, kanaafuu baatii Ramadaanaa keeysa osoo soommanaan jirtan warra keeysan hin dhungatinaa” jette.
text: #000007
text: Namni of abdatu baatii Ramadaanaa keeysa huccuu uffatee jaartii ofii ofitti maxxansee waliin ciisuu ykn rafuu mirga guutuu qaba. Tanaaf diliin isarra hin jirtu. Garuu yoo walitti maxxanuu saniin fedhinnaan kan itti ka’u tahe, addaan fagaatanii makhaddaa adda addaa kaayachutu barbaachisa.
text: #000008
text: 2ffaa: Yoo bishaan yeroo wal qunnamtii saalaa godhan namarraa bahu (Maniyyii) tahe soomanni guyyaa sanii ni bada. Bishaan Janaabaa ni beekama. Ni utaala, Qaama nama buta, mi’aa qaba. Yoo haala Kanaan bishaan janaabaa namarraa bahe soomanni guyyaa sanii ni bada.
text: #000011
text: Garuu akka nama wal qunnamtii saalaa godheetti kaffaaraan isinirratti hin jiru. If duraaf garuu waan akkanaa irraa fagaadhaa.
text: #000013
text: Jaarsaafi jaartiin osoo soommanaan jiran yoo walitti maxxananii ciisanii janaabayan, wanti kun diliidha. Rabbii isaanii Araarama kadhachuu qaban. Soomana guyyaa saniitis deebisuun isaanirratti dirqama. Sa’aa janaabaan isaanirraa bahe saniirraa hanga sa’aa ifxaaraatti nyaachuufi dhuugus hin qaban. Akkuma nama soommanaan jiruutti qooqa ooluu qaban. Galgala sa’aa ummanni soomanaan oole soommana furutti isaanis nyaachuu dandayan. Soommana guyyaa sanii qadaa deebisuun dirqama. Walumaa galatti baatii Ramadaanaa keeysa yeroo soomanaan jiran waan akkanaa irraa fagaachuun irra filatamaadha.
text: #000014
text: 700: Maallaqa liqiitiin dalaganii bu’aa qoodachuun akkami?
  699: Kittaannaan dhiiraa fi dhalatti garaagarummaa qabaa?
  698: Adurreen salaata ni balleessitii?
  697: Nama qabeenya nama dhoorkate akkam godhan?
  696: Azkaara Salaata waajibaa boodaa yeroo biroo yoo qara’e akkami?
text: #000015
text: Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa’ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa.
text: #000016